MESÉK ÚJ KÖNTÖSBEN

Kelemen Tamás *A császár új ruhája* című mese nyomán írt új történetet. Ezt a mesét csak az értheti, aki ismeri az eredetit.

Tegyük próbára a kreativitásunkat! Válasszunk egy jól ismert mesét (lehet népmese vagy tündérmese). Képzeljük el, hogy milyen lehet a főszereplő a történet befejezése után 50 évvel! Hogyan emlékezik vissza a saját meséjére? Mit felejt el, mit zavar össze?

Csoportfeladatként kioszthatjuk ugyanannak a mesének több szerepét. Vajon milyen lehet a találkozás az idős anyókává lett Hófehérke és az akkor már ezeréves törpék között? Mit mondhat a reumás Csipkerózsika az ásító inasnak? Miről csevegnek a brémai muzsikusok az állatok nyugdíjas klubjában? Mit mesél az öreg kakas a török császárnak?

Készítsünk illusztrációt is, egymás mellé rajzolva a szereplők fiatalkori és idős alakját!